Neuvoston päätöslauselma, annettu 25 päivänä toukokuuta 2000, kuluttajariitoja tuomioistuinten ulkopuolella ratkaisevien kansallisten elinten yhteisön laajuisesta verkosta



Virallinen lehti nro C 155 , 06/06/2000 s. 0001 - 0002



Neuvoston päätöslauselma, annettu 25 päivänä toukokuuta 2000, kuluttajariitoja tuomioistuinten ulkopuolella ratkaisevien kansallisten elinten yhteisön laajuisesta verkosta (2000/C 155/01) EUROOPAN UNIONIN NEUVOSTO 1. TOTEAA, että erityisesti sähköisen kaupankäynnin myötä on tavaroiden ja palveluiden markkinointi saanut nopeasti uusia muotoja, mikä on lisännyt myös rajat ylittäviä kuluttajien toimia, joita euroon käyttöönotto vielä lisää, 2. VAHVISTAA UUDELLEEN pyrkivänsä vahvistamaan kuluttajien luottamusta sisämarkkinoiden toimintaan ja heidän edellytyksiään käyttää täysimittaisesti hyödyksi niiden tarjoamia mahdollisuuksia, 3. KATSOO, että tämän vuoksi olisi oikeussuojakeinojen parantamisen lisäksi edistettävä - kuten myös Tampereen Eurooppa-neuvostossa 15 ja 16 päivänä lokakuuta 1999 edellytettiin - käytännöllisten, tehokkaiden ja kustannuksiltaan edullisten menettelyjen kehittämistä sekä kansallisella että tarkoituksenmukaisella tavalla myös yhteisön tasolla kuluttajariitojen ratkaisemiseksi tuomioistuinten ulkopuolella, 4. KOROSTAA, että: - aloitteiden olisi perustuttava vapaaehtoiseen osallistumiseen, - niillä ei olisi evättävä kuluttajalta pääsyä tuomioistuimiin siten, kuin Euroopan ihmisoikeussopimuksen 6 artiklan 1 kohdassa on tunnustettu, - niillä ei olisi estettävä pääsyä muihin hallinnollisiin tai oikeudellisiin oikeussuojakeinoihin, - niissä olisi otettava täysin huomioon kansallinen lainsäädäntö, perinteet ja käytäntö sekä tuomioistuimen toimivallasta ja tuomioiden täytäntöönpanosta yksityisoikeuden alalla 27 päivänä syyskuuta 1968 tehty yleissopimus, - ne eivät saisi vaikuttaa parhaillaan käytäviin keskusteluihin tuomioistuimen toimivallasta sekä tuomioiden tunnustamisesta ja täytäntöönpanosta yksityisoikeuden alalla, 5. PALAUTTAA MIELEEN komission toimintasuunnitelmasta kuluttajien oikeussuojan lisäämiseksi ja kuluttajariitojen ratkaisemiseksi sisämarkkinoilla 25 päivänä marraskuuta 1996 antamansa päätelmät, joissa viitataan kuluttajavalituksia koskevaan lomakkeeseen, sekä tietoyhteiskunnan kuluttajanäkökohdista 19 päivänä tammikuuta 1999 antamansa päätöslauselman(1). 6. PANEE MERKILLE, että komission suositus 98/257/EY tuomioistuinten ulkopuolisiin kuluttajariitoja ratkaiseviin elimiin sovellettavista periaatteista edistää merkittävästi kansallisten elinten perustamista ja kehittämistä, 7. PANEE MERKILLE, että jäsenvaltioissa on tuomioistuinten ulkopuolisia elimiä, jotka eivät kuulu suosituksen 98/257/EY soveltamisalaan, koska ne eivät virallisesti ehdota ja/tai määrää ratkaisua, vaan ainoastaan pyrkivät löytämään yksimielisen ratkaisun, ja joiden ei siten oleteta soveltavan kaikkia mainitussa suosituksessa vahvistettuja periaatteita, mutta joilla on oma merkityksensä kuluttajan kannalta, 8. SUHTAUTUU MYÖNTEISESTI komission valmisteluasiakirjaan Euroopan laajuisen tuomioistuinten ulkopuolisen verkon luomisesta, 9. SUHTAUTUU MYÖNTEISESTI komission ehdotukseen, jonka mukaan Euroopan laajuiseen tuomioistuinten ulkopuoliseen verkkoon sisällytetään tarvittaessa suosituksen 98/257/EY soveltamisalan ulkopuolelle jääviä tuomioistuinten ulkopuolisia elimiä tai ratkaisumenettelyjä, ja ehdottaa, että jäsenvaltiot huolehtivat siitä, että näissä elimissä ja ratkaisumenettelyissä sovelletaan jäljempänä 11.5 kohdassa esitettyjä perusteita, 10. KEHOTTAA jäsenvaltioita: 1) edistämään kuluttajariitoja tuomioistuinten ulkopuolella ratkaisevien elinten toimintaa, myös rajat ylittävien toimien ollessa kyseessä, ja tarvittaessa tällaisten elinten perustamista suosituksen 98/257/EY pohjalta, 2) edellä 4 kohdan huomioon ottaen ja sidosryhmissä parhaillaan käytävien keskustelujen pohjalta lisäksi perustamaan tai nimeämään kussakin jäsenvaltiossa tiedonvälityskeskuksen (tiedonvälityspisteen), joka antaa tietoja, ohjausta sekä käytännön tukea ja apua kuluttajille, jotta helpotetaan heidän pääsyään asiaan kuuluviin tuomioistuinten ulkopuolisiin elimiin tai ratkaisumenettelyihin kansallisella tasolla tai tarvittaessa palvelun tarjoajan maassa, samoin kuin muissa jäsenvaltioissa oleviin yhteyspisteisiin pääsyä, 3) rohkaisemaan ammatillisten ja taloudellisten sekä kuluttajajärjestöjen välistä yhteistyötä, jonka tarkoituksena on - edistää omalta osaltaan tuomioistuinten ulkopuolisten elinten ja yhteyspisteiden toimintaa, - edistää tässä yhteydessä uusien riidanratkaisujärjestelmien luomista, erityisesti sellaisten, joissa hyödynnetään suorakäyttöisiä (online-) sovelluksia, 4) rohkaisemaan yrityksiä sekä ammatillisia ja taloudellisia järjestöjä toimimaan yhteistyössä tuomioistuinten ulkopuolisten elinten kanssa jäsenvaltioissa, joissa ne tai niiden jäsenet käyvät kauppaa kuluttajien kanssa, 5) ilmoittamaan komissiolle, mikäli ne eivät ole näin jo tehneet, suosituksen 98/257/EY periaatteita soveltavista elimistään sekä tarvittaessa muista tuomioistuinten ulkopuolisista elimistä tai ratkaisumenettelyistä, 11. KEHOTTAA komissiota: 1) antamaan jäsenvaltioille tarvittaessa teknistä apua nykyisten tuomioistuinten ulkopuolisten elinten toiminnan edistämiseksi ja uusien elinten perustamiseksi, 2) toteuttamaan toimenpiteitä, joilla helpotetaan kansallisten tiedonvälityskeskusten verkottamista yhteisön laajuiseksi tuomioistuinten ulkopuolisten elinten verkoksi, jonka tarkoituksena on helpottaa rajat ylittävien riitojen ratkaisua, 3) tukemaan edellä mainittua verkkoa kuluttajia koskevien yhteisön toimien yleisistä puitteista 25 päivänä tammikuuta tehdyn Euroopan parlamentin ja neuvoston päätöksen N:o 283/1999/EY(2) mukaisesti ja noudattaen siinä määritettyjä rahoituspuitteita, 4) tukemaan teknisesti kansallisten tiedonvälityskeskusten perustamista ja näiden välistä yhteistyötä antamalla erityisesti teknistä apua suorakäyttöiseen viestintään ja käännösjärjestelyihin, 5) laatimaan tiiviissä yhteistyössä jäsenvaltioiden kanssa yhteisiä perusteita sellaisten tuomioistuinten ulkopuolisten elinten arvioimiseksi, jotka eivät kuulu suosituksen 98/257/EY piiriin; näillä perusteilla olisi muun muassa varmistettava tällaisten elinten taso, oikeudenmukaisuus ja tehokkuus, 6) harkitsemaan myös tuomioistuinten ulkopuolisten elinten ja tiedonvälityskeskusten rohkaisemista toteuttamaan mahdollisuuksien mukaan kuluttajaa hyödyttäviä käytännön järjestelyjä, joihin voi tarvittaessa sisältyä, erityisesti jos sopimus on tehty etäsopimuksena, muun muassa kirjallinen tai suorakäyttöinen (online-) menettely erityisesti rajat ylittävissä riidanratkaisujärjestelmissä, jotta kuluttajan ei tarvitsisi matkustaa, 12. KEHOTTAA jäsenvaltioita tiedottamaan säännöllisesti komissiolle kansallisten elinten ja tiedonvälityskeskusten kehittämisestä; KEHOTTAA komissiota raportoimaan säännöllisesti neuvostolle Euroopan laajuisen tuomioistuinten ulkopuolisen verkon ja muiden samanlaisia tarkoituksia varten perustettujen tätä erikoistuneempien verkostojen kehittämisestä. (1) EYVL C 23, 28.1.1999, s. 1. (2) EYVL L 34, 9.2.1999, s. 1.